Charles Webster Leadbeater

Charles Webster Leadbeater (født 16. februar 1854 i Stockport, Cheshire, England, død 1. mars 1934 i Perth, Vest-Australia) var en engelsk geistlig som etterhvert brøt med kirken og sammen med Annie Besant ble sentral innen teosofien etter Helena Blavatskys død. Han var også kjent som clairvoyant og for engasjement i andre esoteriske saker. 
Liv og virke
Han var antagelig enebarn, faren var jernbanefunksjonær. Han arbeidet først som lærer på 1870-tallet, og ble i 1879 viet til prest i Church of England. Hans interesse for astronomi og spiritisme bragte ham etterhvert i berøring med teosofien; i 1883 sluttet han seg til Teosofisk Samfunn, og året etter forlot han kirken. 1885-89 var han i India på oppdrag fra Teosofisk Samfunn, og etablerte blant annet en skole i Colombo. I 1894 gjør han sine første «lesninger av tidligere liv».

Hans bok om chakraene (The Chakras, 1927) er blitt en teosofisk klassiker.Kilde for sitat og vurderinger er Mehren & Skys innledning til New Age, 2007 Innen yoga er chakra sentre for åndelig energi i kroppen. Leadbeater fastslo at det finnes sju slike, «noe som samsvarer med teosofenes lære om at mennesket består av sju plan eller kropper. Han mente å kunne se chakraene ved hjelp av sine klarsynte evner» 

Leadbeater «oppdaget» Jiddu Krishnamurti i 1909, og var hans lærer fram til 1915. Teosofene så for seg at han skulle være den ventede Maitreya («Verdenslæreren»). Sammen med J. I. Wedgwood ledet Leadbeater, nå bosatt i Australia, The Liberal Catholic Church fra 1916.  

Leadbeater skrev en lang rekke bøker, noen sammen med Besant. På norsk finnes Mennesket : hvorfra, hvorledes og hvorhen : en beretning efter clairvoyant-undersøkelse (1913, sammen med Besant) og Foredrag om "Ved mesterens fødder" (1924). Et utdrag fra The Chakras er utgitt på norsk i antologien New Age, 2007.

 Utgivelser 
 Dreams (What they are and how they are caused) (1893)
 Theosophical Manual Nº5: The Astral Plane (Its Scenery, Inhabitants and Phenomena) (1896)
 Theosophical Manual Nº6: The Devachanic Plane or The Heaven World Its Characteristics and Inhabitants (1896)
 The Story of Atlantis (med William Scott-Elliot) (1896)
 Reincarnation (1898)
 Our Relation to Our Children (1898)
 Clairvoyance (1899)
 Thought Forms (med Annie Besant) (1901)
 An Outline of Theosophy (1902)
 Man Visible and Invisible (1902)
 Some Glimpses of Occultism, Ancient and Modern (1903)
 The Christian Creed (1904)
 The Inner Life (1911)
 The Perfume of Egypt and Other Weird Stories (1911)
 The Power and Use of Thought (1911)
 The Life After Death and How Theosophy Unveils It (1912)
 A Textbook of Theosophy (1912)
 Man: Whence, How and Whither (med Annie Besant) (1913)
 Vegetarianism and Occultism (1913)
 The Hidden Side of Things (1913)
 Occult Chemistry (1916)
 The Monad and Other Essays Upon the Higher Consciousness (1920)
 The Inner Side Of Christian Festivals (1920)
 The Science of the Sacraments (1920)
 The Lives of Alcyone (med Annie Besant) (1924)
 The Liturgy According to the Use of the Liberal Catholic Church (med J.I. Wedgwood) (Second Edition) (1924)
 The Masters and the Path (1925)
 Talks on the Path of Occultism (1926)
 Glimpses of Masonic History (1926)
 The Hidden Life in Freemasonry (1926)
 The Chakras (1927) (published by the Theosophical Publishing House, Wheaton, Illinois, USA)
 Spiritualism and Theosophy Scientifically Examined and Carefully Described (1928) 
 The Noble Eightfold Path (1955)
 Messages from the Unseen (1931)

 Referanser 

 Eksterne lenker 
 blavatskyarchives.com: biografi

Kategori:Teosofer
Kategori:Klarsynte
Kategori:Personer innen alternativ behandling
Kategori:Engelske anglikanske prester
Kategori:Religiøse lærere og filosofer representert i bokserien Verdens hellige skrifter